**1. Pretendenta jautājums**

Lūgums sniegt iepirkuma nolikuma 13.2.8.punkta pamatojumu (par preču parauga saglabāšanu pasūtītāja īpašumā)

**Pasūtītāja atbilde**

Ievērojot to, ka iepirkuma nolikuma 13.1.3.punkts nosaka, ka pretendentam citu dokumentu starpā ir jāiesniedz arī katras piedāvātās preces attēls (foto), pasūtītājs pretendentu preces pamatā izvērtēs pēc pretendenta iesniegtā preču apraksta un pievienotā attēla. Tikai neskaidrību gadījumā, iepirkuma komisija pieprasīs pretendentam iesniegt arī attiecīgas preces paraugu. Ja pretendents, būs iesniedzis aģentūrai preču paraugu un vēlēsies to atgūt, aģentūra, pamatojoties uz pretendenta iesnieguma pamata, izsniegs preces pretendentam.

**2. Pretendenta jautājums**

Lūdzu sniegt skaidrojumu par piedāvājumu vērtēšanas kritēriju Nr.15.3.1. 2 daļu. Vai tiek novērtēta Iepirkumā konkrēto Preču paraugu (I.daļas 4.pozīcijas, II . daļas 8.pozīcijas un III daļas 12 pozīcijas) kvalitāte un izskats ?

**Pasūtītāja atbilde**

Atbilstoši iepirkuma nolikumā noteiktajiem vērtēšanas kritērijiem, iepirkuma komisija vērtēs iesniegtās preces (I.daļas 4.pozīcijas, II. daļas 8.pozīcijas un III. daļas 12 pozīcijas) parauga kvalitāti.

**3. Pretendenta jautājums**

Iepirkuma I daļas 2.;3. un 4.pozīcijā minētajiem krekliem ir vienāds materiāla sastāvs un pantonis. Vai tas nozīmē, ka visiem krekliem ir jābūt no viena kataloga/piegādātāja? No dažādiem katalogiem materiālu krāsas var atšķirties.

**Pasūtītāja atbilde**

Pretendents ir tiesīgs piegādāt preces no jebkura piegādātāja/kataloga ar nosacījumu, ka piedāvātā prece ir atbilstoša pasūtītāja nepieciešamai/tehniskajā specifikācijā aprakstītai precei. Tāpat norādām, ka pasūtītājs iepirkumā nav noteicis prasību, ka I daļas 2.;3. un 4.pozīcijā minētajiem krekliem ir jābūt no viena kataloga/piegādātāja.

**4. Pretendenta jautājums**

Iepirkuma I daļas 5.pozīcijā un II daļas 6.pozīcijā minētie pildspalvu apraksti ir gandrīz identiski. Vai tas nozīmē, ka abām pozīcijām var piedāvāt vienu un to pašu pildspalvas modeļi ?

**Pasūtītāja atbilde**

Pasūtītājs iepirkuma tehniskajā specifikācijā ir noteicis preces kādas tam ir nepieciešamas, kā arī sniedzis nepieciešamo preču aprakstus. Pretendents ir tiesīgs piegādāt preces ar vienādu modeli ar nosacījumu, ka piedāvātā prece ir atbilstoša pasūtītāja nepieciešamai/tehniskajā specifikācijā aprakstītai precei.

**5. Pretendenta jautājums**

Vai Iepirkuma I daļas 1.pozīcijā un II daļas 1.pozīcijā minētajiem maisiņiem visām iekšējām vīlēm jābūt apstrādātām ar overloku ?

**Pasūtītāja atbilde**

Lai nodrošinātu kvalitatīvas preces iegādi un atbilstoši kvalitātes standartiem, maisiņa-somas visām iekšējām vīlēm jābūt apstrādātām ar overloku.